เจ็บจนชิน
ถึงแม้คณะทำงานของ ปธน.ทรัมป์ ได้ตัดสินใจปรับขึ้นภาษีนำเข้าสินค้าจีนวงเงิน 200,000 ล้านดอลลาร์สหรัฐฯ สู่ระดับ 25% จากระดับ 10%,แต่ดูเหมือนอารมณ์ตลาดหุ้นในหลายๆประเทศ ซึ่งรวมทั้งตลาดหุ้นไทยจะเฉยๆกับข่าวร้ายนี้แล้ว เพราะได้รับรู้ไปก่อนหน้านี้ จนตลาดหุ้นแดงเถือกต่อเนื่องมา 2-3 วัน,ส่งผลให้ตลาดหุ้นประจำวันศุกร์ที่ 10 พ.ค. 2562 ของหลายๆประเทศ โดยเฉพาะตลาดหุ้นจีนที่ยืนบวกถึง 3% สะท้อนให้เห็นว่าตลาดรับรู้ข่าวนี้จนเฉยๆแล้ว จึงไม่แดงเถือกเหมือนที่ผ่านมา,ทั้งนี้ คงต้องรอดูผลกระทบตามมาหลังจากการที่สหรัฐฯได้ขึ้นภาษีนำเข้าสินค้าจีนนั้น จะส่งผลมากน้อยแค่ไหน ซึ่งช่วงนั้นแหละถึงจะส่งผลต่อตลาดหุ้นอีกครั้ง,จึงอย่าแปลกใจที่ตลาดหุ้นไทยประจำวันศุกร์ที่ 10 พ.ค. 2562 ปิดตลาดที่ 1,648.69 จุด เพิ่มขึ้น 1.89 จุด หรือ 0.11% ด้วยมูลค่าการซื้อขาย 49,475.68 ล้านบาท,หลังตลอดทั้งวันมีการเคลื่อนไหวทั้งแดนบวกและลบสลับกันโดยในช่วงเช้าเปิดตลาดในแดนบวกได้ก่อนปรับลดลงหลังจากสหรัฐฯประกาศปรับขึ้นภาษีนำเข้าสินค้าจากจีนมูลค่า 200,000 ล้านดอลลาร์สหรัฐฯเพิ่มขึ้นจากเดิม 10% เป็น 25% ทำให้ตลาดหุ้นทั่วโลกผันผวนชั่วคราวและจากนั้นกลับมาเป็นบวก,ในส่วนของการขอคืนใบอนุญาตช่องทีวีดิจิทัลซึ่งมีถึง 7 ช่องนั้น ถือว่าน่าจะส่งผลดีโดยรวมต่ออุตสาหกรรมนี้,สำหรับหลักทรัพย์ที่มีการซื้อขายสูงสุด 5 อันดับ ได้แก่ 1.ซีพีออลล์ ปิดที่ 76.75 บาท เพิ่มขึ้น 1.00 บาท, 2.อีเอ ปิดที่ 54.00 บาท ลดลง -0.25 บาท, 3.ปตท. ปิดที่ 47.75 บาท เพิ่มขึ้น 0.25 บาท, 4.ปตท.สผ. ปิดที่ 129.50 บาท เพิ่มขึ้น 1.50 บาท และ 5.พีทีทีจีซี ปิดที่ 66.75 บาท เพิ่มขึ้น 0.25 บาท,สำหรับการลงทุนในสัปดาห์หน้า หลายโบรกเกอร์ได้ให้คำแนะนำแก่นักลงทุนให้ใจเย็นๆ เพราะตลาดยังมีความผันผวน,ต้องติดตามผลกระทบจากที่สหรัฐฯขึ้นภาษีนำเข้าจีนนั้นจะส่งผลมากน้อยแค่ไหน และจีนจะตอบโต้อย่างไร,งานนี้ห้ามกะพริบตา,อินเด็กซ์ 51
ถึงแม้คณะทำงานของ ปธน.ทรัมป์ ได้ตัดสินใจปรับขึ้นภาษีนำเข้าสินค้าจีนวงเงิน 200,000 ล้านดอลลาร์สหรัฐฯ สู่ระดับ 25%
ตลาดหุ้นไทย,โดนัลด์ ทรัมป์,ขึ้นภาษีสินค้าจีน25%,จีน,เศรษฐกิจโลก,เงาหุ้น,อินเด็กซ์ 51